Edward J. Sponga

si **Edward J. Sponga** (Pebrero 12, 1918 &ndash; Mayo 3, 2000) sarong dating Heswitang padi sa Society of Jesus. Si Sponga nagsirbe bilang ika-16 na Presidente kan University of Scranton poon 1963 abot 1965. Si Sponga nabaretang gayo kan siya naghale sa pagkapadi kan Hulyo 1968 ta inagom niya si Mary Ellen Barrett, sarong diborsyadong nurse na may tolong aki.

## Kaamayi nin buhay asin edukasyon
Si Sponga namundag sa Philadelphia sa mag'agom na sinda Bartholomew asin Adeline Sponga kan Pebrero 12, 1918. Siya nag'atender sa Roman Catholic High School asin naggradwar kan 1935.

Kan parehong taon, sa edad na 17, si Sponga nag'entra sa Society of Jesus sa novitiate nin St. Isaac Jogues sa Wernersville, Pennsylvania. Sa sunodr na dekada bago naordenan kan 1948, si Sponga nag'adal nin teolohiya asin pilosopiya sa St. Isaac Jogues asin sa Woodstock College sa Maryland. Natapois niya an saiyang doktorado sa pilosopiya kan 1955 sa Fordham University.

## Pagkapadi
Bilang sarong eskolastikong Heswita, bago kan saiyang ordinasyon kan 1948, si Sponga nagsirbe komo sarong maestro nin tolong taon sa St. Joseph's Preparatory School poon 1942 abot 1945.

Poon 1950 hanggan 1953, si Sponga nagin propesor sa pilosopiya sa University of Scranton, saiyang mkargo na tinukawan niyang tolong taon bago siya naghale ta tinapos niya an saiyang  doktoral na pag'aadal sa Fordham University. Kan saiyang makamit an saiyang degree kan 1955, siya naman nanombrahan magpwesto sa  University of Scranton, enot bilang propesor nin pilosopiya, bago nag'asumir kan  chair kan departamento nin pilosopiya asin dangan manombrahan na Dekano kan Graduate School, mga katongdan na dungan niyang kinaptan.

Kan 1957, si Sponga nanombrahan na pamayo kan Woodstock College, an theological center kan mga Heswita sa Maryland, asin rektor kan komunidad nin mga Heswita. Sa edad na treinta y nueva, siya an pinakahubin na presidente kan College poon kan ini matugdas kan 1869. Sa irarom kan pamamahala ni Sponga, an Woodstock College nagpalaog nin mga bantogan na mga teologo, kaiba diyan si Father John Courtney Murray, S.J. Siya nagsirbe nin anom na taon bilang presidente kan Woodstock hanggan siya nanombrahan na presidente kan University of Scranton kan 1963.

### Presidente kan University of Scranton
Si Sponga komo ika-16 na presidente kan University of Scranton poon 1963 sundo 1965. Mantang an turno ni Fr. Sponga bilang presidente halipoton sana, maliban  sa tolong akting na mga presidente, siya sdakul man an mga nahaman sa saiyang katongdan bilang presidente igdi. 

### Provincial Superior
Kan 1965, pig'anunsyo na si Sponga mahale na sa pwesto bilang presidente kan University of Scranton ta siya no0nombrahan komo Provincial Superior kan Maryland Province of the Society of Jesus. Bilang Provincial, si Sponga masasakop asin mamahala kan sobra sa 1,000 Pading Heswita, mga lay brotherss, asin mga seminarista kan Pennsylvania, New Jersey, Maryland, Delaware, Virginia, West Virginia, North Carolina, asin Washington, D.C.

Kan 1968, si Sponga bigla nagdemitir sa saiyang katongdan komo Provincial Superior kan binayaan niya an saiyang pagkaHeswita asin nagluwas sa saiyang Katoliko Romanong pagkapadi.

## Pag'agom
Kan Hulyo 1968, sa edad na 50, si Sponga nabigla an dakul sa laog kan komunidead nin mga Heswita kan siya nagdemitir bilang Provincial Superior asin nagluwas sa Society of Jesus, tinalikondan an saiyang pagsumpa sa celibacy, ta aagomon niya an sarong diborsyadong nurse nag'eedad 33 na si Mary Ellen Barrett. Sinda kinasal sa sarong sibil na seremonya kan Hulyo 12, 1968, asin  naghurubo sa Lansdowne, Pennsylvania.

Si Barrett, sarong dating residente sa Scranton, Pennsylvania, asin si Sponga nagkatagboan pirang taon na nakaagi kan ini si Barret nagdulok ki Sponga sa rason mahagad nin "spiritual counseling". Alagad an saindang relasyon mas nagin hararom. Si Barrett naduholan nin diborsyo sa enot niyang agom kan Pebrero 1968 asin saiya winalat tolong aki. An relasyon kan duwa dai araram na gayo kan komunidad kan mga Heswita sagkod na ini nahayag nanggad kan an duwa magpakasal na.

Si Sponga bilog na buhay na pakaagom nagin sarong counselor. An pag'agom ni Sponga nagbunga nin duwang aki, si Sarah Sponga asin Bart Sponga. Alagad ini nagtapos sa diborsyo asin si Mary Ellen nag'agom giraray ikatolong beses asin nagadan sarong balo kan 2012.

Si Sponga nagadan kan Mayo 3, 2000. An mga Heswita na saiyang binayaan pigtugot na siya malubong sa sementeryo kan Komunidad sa  Woodstock, Maryland.

## Toltolan